
讙讬讟讬谉 注讚 注"讘 - 驻讬专讜砖 砖讟讬讬谞讝诇抓

讜讛转谞讬讗 [讜讗讻谉 讻谉 砖谞讬谞讜 讘讘专讬讬转讗]: 讛讗讜诪专 "讛专讬 讝讛 讙讟 诪讛讬讜诐 讜诇讗讞专 诪讬转讛" 鈥� 讛专讬 讝讛 讙讟 讜讗讬谞讜 讙讟, 讗诇讜 讚讘专讬 讞讻诪讬诐, 专讘讬 讗讜诪专: 讻讝讛 讙讟, 讻诇讜诪专, 讙讟 讻砖专 讛讜讗 诇讙诪专讬. 诪砖诪注 砖讘讝讛 谞讞诇拽讜, 讗讘诇 讘"注诇 诪谞转" 讛讻诇 诪讜讚讬诐 砖讛讜讗 讻讗讜诪专 "诪注讻砖讬讜".


 讜砖讜讗诇讬诐:  讜诇讚注转 专讘 讬讛讜讚讛 砖讗诪专 砖专讘讬 讜讞讻诪讬诐 讘"注诇 诪谞转" 驻诇讬讙讬 [讞诇讜拽讬诐 讛诐], 讗讚诪讬驻诇讙讬 [注讚 砖讛诐 讞讜诇拽讬诐] 讘诪拽专讛 讛诪讬讜讞讚 砖诇 "诪讛讬讜诐 讜诇讗讞专 诪讬转讛", 诇讬驻诇讙讬 [砖讬讞诇拽讜] 讘"注诇 诪谞转"! 讜诪砖讬讘讬诐: 诇讛讜讚讬注讱 讻讞讜 砖诇 专讘讬 砖讗讬谞讜 讞讜砖砖 讻诇诇 诇讗驻砖专讜转 砖讛讙讟 讗讬谞讜 讙讟.


讜诪拽砖讬诐: 讜诇讬驻诇讙讜 [讜砖讬讞诇拽讜] 讘"注诇 诪谞转" 讜诇讛讜讚讬注讱 讻讞谉 讚专讘谞谉 [砖诇 讞讻诪讬诐] 砖讗讬谞诐 住讘讜专讬诐 砖"注诇 诪谞转" 讻"诪注讻砖讬讜" 谞讞砖讘, 讜讛专讬 讝讛 注谞讬谉 讻诇诇讬 讬讜转专! 讜诪砖讬讘讬诐: 讻讞 讚讛讬转讬专讗 [砖诇 讛讛讬转专] 注讚讬祝 诇讬讛 [诇讜] 诇讛专讗讜转 注讚 讻诪讛 诪转讬专 专讘讬, 砖讬砖 讘讻讱 讞讬讚讜砖 讙讚讜诇 讬讜转专 诪讚讘专讬 讞讻诪讬诐 砖讗讬谞诐 讘讗讬诐 讗诇讗 诇讗住讜专.


讗 砖谞讬谞讜 讘诪砖谞讛: 讗诪专 诇讗砖转讜 砖诪讙专砖讛 "注诇 诪谞转 砖转转谞讬 诇讬 诪讗转讬诐 讝讜讝 诪讻讗谉 讜注讚 砖诇砖讬诐 讬讜诐" 讗诐 谞转谞讛 讘转讜讱 砖诇讜砖讬诐 讬讜诐 鈥� 讛专讬 讝讛 讙讟, 讜讗诐 诇讗讜 鈥� 讗讬谞讜 讙讟. 讜砖讜讗诇讬诐: 驻砖讬讟讗 [驻砖讜讟, 诪讜讘谉 诪讗诇讬讜] 砖讻谉 讛讜讗, 砖讛讻诇 转诇讜讬 讗诐 诪讬诇讗讛 讗转 讛转谞讗讬 讗讜 诇讗! 讜诪砖讬讘讬诐: 诪讛讜 讚转讬诪讗 [砖转讗诪专] 讻讬 拽驻讬讚讬讛 [讛拽驻讚转讜] 砖诇 讛讘注诇 砖转转谉 诇讜 转讜讱 讝诪谉 拽爪讜讘 诇讗讜 拽驻讬讚讗 [讗讬谞谞讛 讛拽驻讚讛] 砖诇 诪诪砖, 讜讗讬谉 讝讛 转谞讗讬 诪诪砖 讛诪讞讬讬讘讛 诇讙诪专讬, 讜专拽 诇讝专讝讛 拽讗转讬 [讛讜讗 讘讗], 砖专爪讜谞讜 诇拽讘诇 讗转 讛讻住祝 讘讛拽讚诐, 讜讗讜诇诐 讗诐 转讗讞专 诪注讟 诇讗 讬拽驻讬讚, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讛讜讗 转谞讗讬 讙诪讜专, 讜讗诐 诇讗 拽讬讬诪转讜 鈥� 讗讬谉 讝讛 讙讟.


讘 注讜讚 砖谞讬谞讜 讘诪砖谞讛, 砖讗诪专 专讘谉 砖诪注讜谉 讘谉 讙诪诇讬讗诇: 诪注砖讛 讛讬讛 讘注讬专 爪讬讚谉 讘讗讚诐 砖讛转谞讛 砖讬讞讜诇 讛讙讟 讻砖转转谉 诇讜 讗砖转讜 讗转 讛讗讬爪讟诇讬转 砖诇讜, 讜讗讘讚讛 讛讗讬爪讟诇讬转, 讜讗诪专讜 砖转转谉 诇讜 讗转 诪讞讬专讛 讜转讛讗 诪讙讜专砖转. 讜砖讜讗诇讬诐: 诪讗讬 转谞讗 讚拽转谞讬 [诪讛 砖谞讛 拽讜讚诐 砖砖谞讛] 注诇 讝讛 诪注砖讛? 砖讛专讬 诪注砖讛 讝讛 讗讬谞讜 诪转讬讬讞住 诇讚讘专讬诐 讛讗诪讜专讬诐 拽讜讚诐!


 讜诪砖讬讘讬诐:  讞住讜专讬 诪讬讞住专讗 讜讛讻讬 拽转谞讬 [讞住专讛 讛诪砖谞讛 讜讻讱 讬砖 诇砖谞讜转讛]: 讗诐 讗诪专 诇讛 "注诇 诪谞转 砖转转谞讬 诇讬 讗讬爪讟诇讬转讬" 讜讗讘讚讛 讗讬爪讟诇讬转讜 鈥� 讗讬爪讟诇讬转讬 讚讜拽讗 拽讗诪专 [讗诪专] 诇讛 讜诇讗 讬讜注讬诇 诇转转 讗转 讚诪讬讛, 讜讻讬讜谉 砖讗讬谞讛 诪爪讜讬讛 鈥� 讗讬谞讜 讙讟, 讝讗转 讚注转 讞讻诪讬诐. 专讘谉 砖诪注讜谉 讘谉 讙诪诇讬讗诇 讗讜诪专: 转转谉 诇讛 讗转 讚诪讬讛. 讜讗诪专 专讘谉 砖诪注讜谉 讘谉 讙诪诇讬讗诇 讻专讗讬讛 诇讚讘专讬讜: 诪注砖讛 谞诪讬 [讙诐 讻谉] 讘爪讬讚谉, 讘讗讞讚 砖讗诪专 诇讗砖转讜 "讛专讬 讝讛 讙讬讟讱 注诇 诪谞转 砖转转谞讬 诇讬 讗爪讟诇讬转讬" 讜讗讘讚讛 讗爪讟诇讬转讜, 讜讗诪专讜 讞讻诪讬诐: 转转谉 诇讜 讗转 讚诪讬讛.


注诇 专拽注 讛住讘专 讝讛 砖诇 讛诪砖谞讛 讘注讗 诪讬谞讬讛 [砖讗诇 讗讜转讜] 专' 讗住讬 诪专' 讬讜讞谞谉: 讛讗讜诪专 诇讗砖讛 "讛专讬 讝讛 讙讬讟讱 注诇 诪谞转 砖转转谞讬 诇讬 诪讗转讬诐 讝讜讝", 讜讞讝专 讜讗诪专 诇讛 "诪讞讜诇讬诐 诇讱", 诪讛讜 讛讚讬谉?


讜讛讜讗 诪驻专讟 讗转 砖讗诇转讜: 转讬讘注讬 诇专讘谞谉 [转讬砖讗诇 讛砖讗诇讛 诇砖讬讟转 讞讻诪讬诐], 讜讻谉 转讬讘注讬 [转讬砖讗诇 讛砖讗诇讛] 诇讚注转 专讘谉 砖诪注讜谉 讘谉 讙诪诇讬讗诇;


转讬讘注讬 诇专讘谞谉 [转讬砖讗诇 诇砖讬讟转 讞讻诪讬诐]: 注讚 讻讗谉 诇讗 砖诪注谞讜 讻讬 拽讗诪专讬 专讘谞谉 讛转诐 [讗诪专讜 讞讻诪讬诐 砖诐] 砖讗讬谞讛 诪讙讜专砖转 讗诐 诇讗 转诪诇讗 讗转 讛转谞讗讬 讜转讬转谉 诇讜 讗转 讛讗讬爪讟诇讬转 注爪诪讛 鈥� 讗诇讗 诪砖讜诐 砖诇讗 讗讞诇讛 讙讘讛 [诪讞诇 诇讛 注诇 讛讗讬爪讟诇讬转], 讗讘诇 讛讻讗 [讻讗谉] 讛讗 拽讗诪专 [讛专讬 讗讜诪专] 诇讛 "诪讞讜诇讬诐 诇讱". 讗讜 讚诇诪讗 [砖诪讗] 讗驻讬诇讜 专讘谉 砖诪注讜谉 讘谉 讙诪诇讬讗诇 诇讗 拽讗诪专 [讗讬谞讜 讗讜诪专] 砖讬讻讜诇讛 诇讛转讙专砖 讗祝 讗诐 诇讗 拽讬讘诇 讗转 讛讗讬爪讟诇讬转 讗诇讗 诪砖讜诐 讚拽讗 诪驻讬讬住讛 诇讬讛 讘讚诪讬 [砖讛讬讗 诪驻讬讬住转 讗讜转讜 讘讚诪讬诐], 砖谞讞砖讘 讛转谞讗讬 讻诪拽讜讬讬诐, 砖讛专讬 拽讬讘诇 讗转 转诪讜专转讛. 讗讘诇 讘诪拽专讛 砖诪讜讜转专 诇讛 讜诪转讘讟诇 讛转谞讗讬 诇讙诪专讬 鈥� 诇讗. 讜讗诐 讻谉, 诪讛 讛讚讬谉? 讗诪专 诇讬讛 [诇讜] 专' 讬讜讞谞谉 讘转砖讜讘讛: 讗讬谞讛 诪讙讜专砖转, 砖诇讗 谞转拽讬讬诐 讛转谞讗讬.


讗讬转讬讘讬讛 [讛拽砖讛 诇讜] 诪诪讛 砖砖谞讬谞讜 讘诪住讻转 谞讚专讬诐: 讛讗讜诪专 诇讞讘讬专讜 "拽讜谞诐 (讛专讬 讗谞讬 讗讜住专 讗讜转讱 讘谞讚专) 诪讻诇 诪讛 砖讗转讛 谞讛谞讛 诇讬 (诪诪谞讬) 讗诐 讗讬 (讗讬谉) 讗转讛 谞讜转谉 诇讘谞讬 讻诪转谞讛 诇讞转讜谞讛 讻讜专 讗讞讚 砖诇 讞讟讬谉 讜砖转讬 讞讘讬讜转 砖诇 讬讬谉", 专' 诪讗讬专 讗讜诪专: 讗住讜专 讞讘讬专讜 讘讛谞讗转讜 诪砖讜诐 讛拽讜谞诐 注讚 砖讬转谉 讗讜转诐 讚讘专讬诐, 讜讞讻诪讬诐 讗讜诪专讬诐: 讗祝 讝讛, 讛谞讜讚专, 讬讻讜诇 诇讛转讬专 讗转 谞讚专讜 砖诇讗 注诇 驻讬 讞讻诐 砖讗讬谞讜 爪专讬讱 诇诇讻转 诇讞讻诐 诇讛转讬专 诇讜 讗转 讛谞讚专, 讜讗讜诪专 专拽: "讛专讬谞讬 讻讗讬诇讜 讛转拽讘诇转讬" (拽讬讘诇转讬 诪诪讱). 诪砖诪注 砖讗诐 诪讜讜转专 诇讗讞专 诪注砖讛 注诇 诪讛 砖转讘注, 谞注砖讛 讻讗讬诇讜 拽讬讘诇, 讜讗祝 讻讗谉 转讬讞砖讘 诪讞讬诇转 讛讘注诇 讻讗讬诇讜 拽讬讘诇, 讜转讛讗 诪讙讜专砖转!


 讜讚讜讞讬诐:  讛讻讬 讛砖转讗 [讻讱 讗转讛 诪砖讜讜讛]?! 讛转诐 诇爪注讜专讛 拽讗 诪讻讜讬谉 [砖诐 讘讙讟 诇爪注专 讗讜转讛 讛转讻讜讜谉] 讜诇讗 爪讬注专讛, 砖讛专讬 专爪讛 诪诪谞讛 讗转 讛讻住祝 讻讚讬 诇爪注专 讗讜转讛, 讜讻砖诪讜讞诇 诇讛 鈥� 谞诪爪讗 砖诇讗 讛转拽讬讬诪讛 讻讜讜谞转讜. 讛讻讗 [讻讗谉] 讘注谞讬谉 讛谞讚专 诪砖讜诐 讛专讜讜讞讛 讛讜讗, 砖专爪讛 砖诇讘谞讜 讬讛讬讛 拽爪转 讬讜转专 专讜讜讞 讜讛讗 [讜讛专讬] 诇讗 讗讬爪讟专讬讱 [讛讬讛 爪专讬讱], 讜诇讻谉 讬讻讜诇 讛讬讛 诇讜讜转专 注诇 诪讛 砖转讘注.


 诪住讜驻专:  讛讛讜讗 讙讘专讗 讚讗诪专 诇讬讛 诇讗专讬住讬讛 [讗讚诐 讗讞讚 砖讗诪专 诇讜 诇讗专讬住讜]: 讻讜诇讬 注诇诪讗 讚诇讜 转诇转 讚诇讜讜转讗 讜讗讻诇讬 专讬讘注讗 [讛讻诇, 讻诇 讛讗专讬住讬诐 讚讜诇讬诐 讜诪砖拽讬诐 砖诇讜砖 驻注诪讬诐 讗转 讛砖讚讛, 讜讗讜讻诇讬诐, 诪拽讘诇讬诐 讘砖讻专 讝讛, 专讘注] 诪讬讘讜诇 讛砖讚讛, 讜讗讬诇讜 讗转 讚诇讬 讗专讘注讛 讜讗讻讜诇 转讬诇转讗 [讗转讛 讚诇讛 讗专讘注 驻注诪讬诐 讜转讗讻诇 讻砖讻专讱 砖诇讬砖 诪谉 讛转讘讜讗讛], 诇住讜祝 讗转讗 诪讬讟专讗 [讘住讜祝 讘讗 讙砖诐] 讻砖讛讬讛 爪专讬讱 诇讛砖拽讜转 讘驻注诐 讛专讘讬注讬转, 讜诇讗 讛讜爪专讱 诇讚诇讜转 驻注诐 谞讜住驻转, 讜讘讗讛 砖讗诇讛 诇驻谞讬 讞讻诪讬诐 讗诐 讝讻讗讬 讛讗专讬住 讘砖诇讬砖 讛讬讘讜诇 讗讜 专拽 讘专讘注.


讗诪专 专讘 讬讜住祝: 讛讗 [讛专讬] 诇讗 讚诇讛 驻注诐 专讘讬注讬转 讜诇讗 谞转拽讬讬诐 讛转谞讗讬, 讜诇讗 诪讙讬注 诇讜 讬讜转专 诪诇讗专讬住讬诐 讗讞专讬诐, 讜讬拽讘诇 专拽 专讘注 讛讬讘讜诇. 专讘讛 讗诪专: 讛讗 [讛专讬] 诇讗 讗讬爪讟专讬讻讗 [讛爪讟专讱] 讛砖讚讛 诇讚诇讬讬讛 讝讜, 砖讻讘专 讬专讚 讛讙砖诐 讜讝讻讛 讛讗专讬住 讘讻讱, 讜诪讙讬注 诇讜 砖诇讬砖 讛讬讘讜诇.


讜砖讜讗诇讬诐: 诇讬诪讗 [讜讛讗诐 诇讜诪专], 砖专讘 讬讜住祝 砖讗诪专 讻专讘谞谉 [讻砖讬讟转 讞讻诪讬诐] 砖注讜诪讚讬诐 注诇 诪讬诇讜讬 讛转谞讗讬 讻诇砖讜谞讜, 讜专讘讛 砖讗诪专 讻砖讬讟转 专讘谉 砖诪注讜谉 讘谉 讙诪诇讬讗诇 砖讛讻诇 转诇讜讬 讘诪讛 砖拽讬讘诇 讛讘注诇 诇讘住讜祝 讻转砖诇讜诐, 讜讗祝 驻讛 讛讜砖拽转讛 砖讚讛讜 砖诇 讛讘注诇讬诐?


讜转讜讛讬诐: 讜转讬住讘专讗 [讜讻讬 住讘讜专 讗转讛] 砖讻谉 讛讜讗? 讜讛讗 拽讬讬诪讗 诇谉 [讛专讬 诪讜讞讝拽 讘讬讚讬谞讜] 砖讘讻诇 诪讞诇讜拽讜转讬讛诐 讛讬诇讻转讗 讻讜讜转讬讛 [讛诇讻讛 讻砖讬讟转讜] 砖诇 专讘讛 讻谞讙讚 砖讬讟转 专讘 讬讜住祝, 讜讘讛讗 [讜讘讛诇讻讛 讝讜] 诪讜讞讝拽 诇讝讜 讻讬 讗讬谉 讛诇讻讛 讻专讘谉 砖诪注讜谉 讘谉 讙诪诇讬讗诇! 讜讗诐 讻谉 转讛讬讛 讝讜 住转讬专讛 讘讬谉 讛诇讻讛 诇讛诇讻讛!


讗诇讗 讜讚讗讬 诇注讜诇诐 讛诪讞诇讜拽转 讛讝讗转 讛讬讗 诪转讜讱 讛谞讞讛 砖讛诇讻讛 讻专讘谞谉 [讻砖讬讟转 讞讻诪讬诐], 专讘 讬讜住祝 驻讜住拽 讻专讘谞谉 [讻讚注转 讞讻诪讬诐] 讘驻砖讟讜转, 讜专讘讛 讗诪专 [讬讻讜诇 讛讬讛 诇讜诪专] 诇讱 讗谞讗 讚讗诪专讬 [讗谞讬 砖讗诪专转讬] 讗转 讚讘专讬 讗驻讬诇讜 诇专讘谞谉 [诇砖讬讟转 讞讻诪讬诐] 讗诪专转讬 讗讜转诐, 讻讬 注讚 讻讗谉 诇讗 砖诪注谞讜 讻讬 拽讗诪专讬 专讘谞谉 讛转诐 [讗诪专讜 讞讻诪讬诐 砖诐] 砖讗讬谞讛 诪讙讜专砖转 讗诐 诇讗 转讞讝讬专 诇讜 讗转 讛讗爪讟诇讬转 注爪诪讛 鈥� 讗诇讗 诪砖讜诐 讚诇爪注讜专讛 拽讗 诪讬讻讜讬谉 [砖诇爪注专 讗讜转讛 讛讜讗 诪转讻讜讜谉] 讜讗诐 讗讬谞讛 爪专讬讻讛 诇转转 讗转 讛讗爪讟诇讬转 注爪诪讛 鈥� 讗讬谞讛 诪爪讟注专转, 讗讘诇 讛讻讗 [讻讗谉] 讛砖拽讬讬转 讛砖讚讛 诪砖讜诐 讛专讜讜讞讛 讛讜讗, 讜讛讗 [讜讛专讬] 诇讗 讗讬爪讟专讬讱 [讛讜爪专讱] 诇讻讱. 


讙 转谞谉 讛转诐 [砖谞讬谞讜 砖诐] 讘诪砖谞讛 讘诪住讻转 注专讻讬谉 讘注谞讬谉 讙讗讜诇转 "讘转讬 注专讬 讞讜诪讛", 砖谞讗诪专 讘转讜专讛 砖讘讬转 砖谞诪讻专 讘转讜讱 注讬专 讞讜诪讛 讜诇讗 谞讙讗诇 (谞驻讚讛, 谞拽谞讛 诪讞讚砖) 注诇 讬讚讬 讘注诇讬讜 讘转讜讱 砖谞讬诐 注砖专 讞讜讚砖 鈥� 谞砖讗专 讛讘讬转 诇爪诪讬转讜转 诇拽讜谞讛. 讜诪住驻专讬诐: 讘专讗砖讜谞讛 讛讬讛 谞讟诪谉 (诪转讞讘讗) 讛拽讜谞讛 讘诪砖讱 讻诇 讛讬讜诐 讛讗讞专讜谉 砖诇 砖谞讬诐 注砖专 讞讚砖, 讻讚讬 砖讬讛讗 讛讘讬转 讞诇讜讟 诇讜 (拽谞讜讬 诇讜 诇讞诇讜讟讬谉), 砖讛专讬 讻讱 诇讗 讬讻讜诇 讛诪讜讻专 诇讜 诇驻讚讜转 诪诪谞讜. 讛转拽讬谉 讛诇诇 讛讝拽谉 砖讬讛讗 讛诪讜讻专 讞讜诇砖 (诪讟讬诇) 讗转 诪注讜转讬讜 砖讗住祝 诇爪讜专讱 驻讚讬讜谉 讘讬转讜 诇诇砖讻讛 砖讘诪拽讚砖, 讜讬讛讗 砖讜讘专 讗转 讛讚诇转 砖诇 讘讬转讜 讜谞讻谞住, 讜讗讬诪转讬 砖讬专爪讛 讛诇讛, 讛拽讜谞讛, 讬讘讜讗 讜讬讟讜诇 讗转 诪注讜转讬讜 诪讛诇砖讻讛.


讜讗诪专 专讘讗: 诪转拽谞转讜 砖诇 讛诇诇 谞砖诪注 [谞诇诪讚] 砖讛讗讜诪专 诇讗砖转讜 "讛专讬 讝讛 讙讬讟讱 注诇 诪谞转 砖转转谞讬 诇讬 诪讗转讬诐 讝讜讝", 讜谞转谞讛 诇讜 诪讚注转讜 (诪专爪讜谞讜) 鈥� 讛专讬 讛讬讗 诪讙讜专砖转, 讗诐 谞转谞讛 诇讜 注诇 讻讜专讞讜 鈥� 讗讬谞讛 诪讙讜专砖转, 讜诪谞讬谉 讛讜讗 诪讜讻讬讞 讝讗转 鈥�/p>


诪讚讗讬爪讟专讬讱 诇讬讛 [诪转讜讱 讝讛 砖讛讜爪专讱 诇讜] 诇讛诇诇 诇转拽讜谞讬 [诇转拽谉] 转拽谞讛 诪讬讜讞讚转 砖谞转讬谞讛 讘注诇 讻讜专讞讬讛 [讻讜专讞讜] 砖诇 诇讜拽讞 讚讛讜讬讗 诇讛 [砖转讛讗 谞讞砖讘转] 谞 转讬谞讛,

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

